|  |  |
| --- | --- |
|  |  *See artikkel räägib laevast; admirali kohta vaata artiklit Walter Cowan* |

---

|  |
| --- |
|  |
| Teenistuskäik |
|  **Suurbritannia** |
| **Nimi** | 
Sandown |
| **Ehitaja** | Vosper Thorneycrofti laevatehas |
| **Vette lastud** | 
1989 |
| **Teenistuse lõpp** | 
2005 |
| **Saatus** | 
Müüdud |
|  **Eesti** |
| **Nimi** | 
Admiral Cowan |
| **Nimetatud (auks)** | Walter Cowan |
| **Teenistuses alates** | 
2007 |
| Laeva üldandmed |
| **Klass ja tüüp** | Sandown-klassi miinijahtija |
| **Moto** | *Ad omnia paratus* 'valmis kõigeks' |
| **Märkused** | 
Mereväe lipulaev alates 2013 |

**Admiral Cowan**, pardatähisega **M313**, on Eesti mereväe koosseisu kuuluv Sandown-klassi miinijahtija. 

Alates 2013. aastast, pärast Admiral Pitka teenistusest väljaarvamist, on Admiral Cowan mereväe lipulaev.

Ajalugu
-------

### Inglismaal

Laev on ehitatud 1987.–1989. aastal Suurbritannias Southamptonis Vosper Thorneycrofti laevatehases oma klassi esimese laevana. Ehitama hakati 2. veebruaril 1987. Laev lasti vette 18. aprillil 1988 ja võeti kasutusele 9. juunil 1989. Laevale pandi nimeks **Sandown**. Kuni 1992. aasta lõpuni läbis laev täiendavaid katsetusi. 

Sandown osales muuhulgas 2000. aastal uppunud kalalaeva Solway Harvester otsingul ja sõjaliste konfliktide järgsetel demineerimistöödel Aadria merel ning Pärsia lahel. 

2005. aastal arvati HMS Sandown Suurbritannia mereväe koosseisust välja ja müüdi seejärel Eestile.

### Eestis

Admiral Cowan Lennusadamas 2013
20. oktoobril 2006 toimus Tallinna Vanasadamas tseremoonia, kus visiidil olnud Tema Majesteet Briti kuninganna Elizabeth II ja President Toomas Hendrik Ilves eemaldasid tulevase Eesti miinijahtija vapilt katte.

26. aprillil 2007 heisati Šotimaal Rosythis Babcocki laevatehases laeval Eesti lipp. Tseremoonial viibisid ka Briti esimene merelord admiral Sir Jonathon Band ja kaitseväe juhataja kindralmajor Ants Laaneots. 

2008. aastal sai Admiral Cowanist esimene Eesti sõjalaev, mis on sõitnud Vahemerel.

2013. aastal külastas Admiral Cowan koos teiste NATO 1. miinitõrjeeskaadri laevadega Peterburi. Eesti laeva külastasid kohapeal 13 000 külalist ja kõrgemad Vene mereväeohvitserid.

2014. aastal läbis Admiral Cowan Tallinnas põhjaliku plaanilise remondi ja hoolduse, mis kestis 3 kuud.

Komandörid
----------

* 2007–2009 kaptenmajor Johan-Elias Seljamaa
* 2009–2013 vanemleitnant Janek Naur
* 2013–2017 kaptenmajor Tanel Leetna
* 2017-2021 kaptenmajor Ardo Riibon
* 2021 - kaptenmajor Märt Uuemaa

Sümbolid ja koostöö
-------------------

Admiral Cowani vapp
Laev on saanud nime Eesti Vabadussõja aegse Briti mereväekomandöri admiral Sir Walter Cowani auks. 

Laeva vapp on kujundatud Priit Herodese poolt Walter Cowani perekonna vapi alusel. Juhtlause "Ad Omnia Paratus" tähendab eesti keeles "alati valmis".

Admiral Cowani sõpruslinn on Kuressaare. Laev külastab reeglina Kuressaare merepäevade raames Roomassaare sadamat.

Vaata ka
--------

* Sakala M314, Ugandi M315
* Sandown-klassi miinijahtija

Viited
------

1. ↑
2. ↑
3. ↑
4. ↑
5. ↑  "Mereväe miinijahtija Admiral Cowan sai uue komandöri". *mil.ee*. 4. märts 2021. Vaadatud 05.08.2021.

Välislingid
-----------

 Admiral Cowan – pildid, videod ja helifailid Wikimedia Commonsis
* Fotod ja andmed kaitseväe kodulehel
* Admiral Cowani remondiks kulub üle 600 000 krooni, Postimees, 27. detsember 2009